*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*89. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*Hunyadi utca 2/A. szám alatti önkormányzati bérlakások részleges felújítására kivitelező kiválasztása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 04.25. |

**Tisztelt Képviselő-testület!**

Bátaszék Város Önkormányzatának Képviselő-testülete a 300/2016.(XII.14.) önkormányzati határozatával jóváhagyta az önkormányzati bérlakások 2017. évi felújítási tervét és a felújítási költségekre forrást biztosított.

A Hunyadi utca 2/A. száma alatti ingatlan nyílászáróinak teljes körű cseréje és a villamos hálózat részleges felújítására 6.200.000.- Ft keretösszeg került jóváhagyásra.

Bátaszék Város Önkormányzata Polgármesterének és a Bátaszéki Közös Önkormányzati Hivatal Jegyzőjének együttes intézkedése Bátaszék Város Önkormányzata Beszerzései Lebonyolításának Szabályzata alapján lehetőség nyílik arra, hogy In-house beszerzések alapján kerüljön megkötésre a szerződés.

A Bát-Kom 2004 Kft. megfelel a közbeszerzésekről szóló 2015. évi CXLIII. törvény 9. § (1) bek. h) pontjában meghatározott feltételeknek.

Bátaszék Város Önkormányzatának Képviselő-testülete a 63/2017.(III.29.) önkormányzati határozatával jóváhagyta a Bát-Kom 2004. Kft.-vel kötendő keretszerződésta városüzemeltetési feladatok, beruházási és felújítási feladatok elvégzésére vonatkozóan.

Javasoljuk, hogy

* a Hunyadi utca 2/A. száma alatti ingatlan külső (homlokzati nyílászárók és bejárati ajtók) nyílászáróinak teljes körű cseréje és a villamos hálózat részleges felújítása munkák elvégzésével a Bát-Kom 2004. Kft.-t bízza meg,
* a Bát-Kom 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés 2. sz. melléklete kerüljön kiegészítésre az alábbiak szerint:

|  |  |
| --- | --- |
| **Munka megnevezése** | **Keretösszeg (br. eFt)** |
| Hunyadi utca 2/A. száma alatti ingatlan külső (homlokzati nyílászárók és bejárati ajtók) nyílászáróinak teljes körű cseréje és a villamos hálózat részleges felújítása | 6.200,- |

***H a t á r o z a t i j a v a s l a t :***

***Hunyadi utca 2/A. szám alatti önkormányzati bérlakások részleges felújítására kivitelező kiválasztására***

Bátaszék Város Önkormányzatának Képviselő-testülete

1. a Hunyadi utca 2/A. száma alatti ingatlan nyílászáróinak teljes körű cseréje és a villamos hálózat részleges felújítása munkák elvégzésével a Bát-Kom 2004. Kft.-t bízza meg,
2. a Bát-Kom 2004. Kft.-vel kötött Bátaszék város közigazgatási területén végzendő karbantartási, beruházási és felújítási munkák tárgyú keretszerződés I. sz. módosítását a határozat melléklete szerinti tartalommal jóváhagyja,
3. felhatalmazza a polgármestert a szerződés módosítás aláírására.

*Határidő:* Azonnal

*Felelős:* Kondriczné dr. Varga Erzsébet jegyző

(a melléklet kiegészítésért)

*Határozatról értesül:* Bát-Kom 2004. Kft.

Bátaszéki KÖH pénzügyi iroda

Bátaszéki KÖH városüzemeltetési iroda